สวัสดีค่ะ ช่วงบ่ายวันศุกร์ที่ผ่านมา เกิดอุบัติเหตุของหนัก(อลูมิเนียมฐานวางแบนเนอร์)หล่นใส่หัว หลังจากนั้นรู้สึกมึนหัว เหมือนมีของหนักมาวางบนหัวทั้งวันจนถึงตอนกลางคืน วันต่อมายังมีอาการมึนๆงงอยู่เล็กน้อย แล้วมีขับถ่ายสามรอบ ท้องเสีย 1 รอบที่เหลือปกติ ถัดมาอีกวันพอลุกจากที่นอน มีอาการหน้ามืด บ้านหมุน 2 รอบ นอกจากนี้รู้สึกขาอ่อนแรง แต่ยังสามารถเดินได้อยู่ค่ะ อยากถามคุณว่าอาการเหล่านี้เกี่ยวกับการที่ของหล่นใส่หัวมั้ยคะ ถ้าเกี่ยวอาการอยู่ในระดับไหน ต้องไปเอ็กซเรย์รึเปล่าคะ
สวัสดีค่ะ การได้รับอุบัติเหตุที่ศีรษะอาจทำให้ได้รับความกระทบกระเทือนที่สมองหรือกล้ามเนื้อรอบๆหนังศีรษะได้ หากหลังเกิดอุบัติเหตุ มีการสลบหรือหมดสติไปชั่วครู่ และต่อมามีอาการปวดศีรษะรุนแรง อาเจียนพุ่ง ตาพร่ามัว เห็นภาพซ้อน แขนขาอ่อนแรง ชัก เกร็ง ซึมลง ต้องรีบไปพบแพทย์โดยเร็ว เนื่องจากอาจเกิดเลือดออกภายในกะโหลกศีรษะขึ้นอาการมึนศีรษะเล็กน้อยหลังเกิดอุบัติเหตุสามารถเกิดได้ อาจจะไม่ได้บ่งบอกว่าเป็นอันตรายหรือไม่ แต่ถ้าไม่สบายใจ แนะนำพบแพทย์เพื่อตรวจร่างกายทางระบบประสาทอย่างละเอียดอีกครั้งค่ะ